Vene laenud eesti keeles

Vene laenud on eesti keelde vene keelest alates 15. sajandist tulnud laentüved. Varasemad samasuunalised laenud liigitatakse vanavene laenudeksMetsmägi, Iris; Sedrik, Meeli; Soosaar, Sven-Erik (2012). Eesti etümoloogiasõnaraamat. Tallinn: Eesti Keele Sihtasutus.

Neid laene on eesti keeles Huno Rätsepa järgi 315–362http://www.eki.ee/books/ekk09/index.php?link=L_10 (vaadatud 21.03.2013), 2012. aasta Eesti etümoloogiasõnaraamatu andmetel 228–271. Algul vahendasid vene laensõnu piirialade elanikud ning vene kaupmehed ja käsitöölised, hiljem Eesti ala liitmisega Vene tsaaririiki tugevnes vene keele mõju ametlikul tasemel, kasvades eriti venestusperioodil alates 1880. aastatest. Nõukogude ajal laenasid eestlased palju vene sõnu kõnekeelde, kuid kirjakeelde jõudis neist eesti leksikograafide vastuseisu tõttu suhteliselt väheBlokland, Rogier ja Petar Kehayov (2010). „Vene keele mõjust eesti keeles. Tagasivaateid ja perspektiive”. Eesti ja soome-ugri keeleteaduse ajakiri 2, 35–54.

Laene on usundi, vaimuelu, ühiskonna, maaharimise, kodumajanduse, ehituse, tööriistade jm mõisterühmades. Näiteid: kapsas, kirka, kolhoos, kopikas, majakas, munder, porgand, präänik, rubla, tatar, tubli, vurle.

Vaata ka
germaani laenud eesti keeles
alamsaksa laenud eesti keeles
saksa laenud eesti keeles
baltisaksa laenud eesti keeles
vanarootsi laenud eesti keeles
rootsi laenud eesti keeles
slaavi laenud eesti keeles
vanavene laenud eesti keeles
soome laenud eesti keeles

 Viited 

Kategooria:Laenud eesti keeles